Държавен вестник, бр. 67, 2025 г., стр. 21

БРОЙ  67	
Д Ъ Р Ж А В Е Н  В Е С Т Н И К 	
СТР.  21   
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
Наредба за изменение и допълнение на Наредба 
№ 15 от 2005 г. за имунизациите в Република 
България (обн., ДВ, бр. 45 от 2005 г.; изм., 
бр. 82 от 2006 г., бр. 5 и 106 от 2007 г., бр. 57 
от 2009 г., бр. 77 от 2012 г., бр. 47 от 2013 г., 
бр. 17, 54 и 92 от 2014 г., бр. 38 от 2017 г., бр. 78 
от 2019 г., бр. 108 от 2020 г., бр. 18 от 2023 г. 
и бр. 11, 22 и 40 от 2024 г.)
§ 1. Член 3 се изменя така:
„Чл. 3. (1) Целевите имунизации и реиму­
низации се извършват на определени групи от 
населението по специални показания (целеви 
групи), определени в тази наредба.
(2) Целеви имунизации и реимунизации 
са тези срещу:
1. бяс – за целевата група по чл. 21, ал. 1;
2. Кримска-Конго хеморагична треска – за 
целевата група по чл. 22, ал. 1;
3. коклюш – за целевата група по чл. 23, 
ал. 1.“
§ 2. В чл. 4 се правят следните изменения 
и допълнения:
1. В т. 1 накрая се поставя запетая и се 
добавя „а за коклюш – и извън целевата група 
по чл. 23, ал. 1“.
2. В т. 2 след думите „чл. 3“ се добавя „ал. 2“.
3. В т. 3 накрая се поставя запетая и се 
добавя „респираторно-синцитиален вирус“.
§ 3. В чл. 5а, ал. 3 се създава т. 9:
„9. определя и предлага на министъра на 
здравеопазването типа и броя на ваксините 
за целеви имунизации и реимунизации и 
целевите групи от населението, за които са 
предназначени; одобрените от министъра на 
здравеопазването предложения се публикуват 
на интернет страницата на Министерството 
на здравеопазването в 30-дневен срок.“
§ 4. В чл. 5б се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Необходимите количества биопродукти 
по чл. 5а, ал. 3, т. 9 се определят въз основа на:
1. информация от регистри или други бази 
данни за лица с определени хронични забо­
лявания, медицински състояния (бременност, 
недоносеност и др.) и др.; 
2. мотивирани предложения от експертни 
съвети по съответна медицинска специалност, 
медицински дружества или други професио­
нални организации за ползата от имунизация 
срещу съответно заболяване при лица от 
определена целева група;
3. препоръки и научни становища от евро­
пейски или световни организации за ползите 
от имунизация срещу съответно заболяване 
при лица от определени групи.“
§ 5. В чл. 6 се правят следните изменения 
и допълнения:
1. В ал. 1 думата „предложението“ се за­
меня с „предложенията“, а след думите „т. 8“ 
се добавя „и 9“.
2. Алинеи 4 – 7 се отменят.
§ 6. Създава се чл. 6б:
„Чл. 6б. (1) Разпределянето, заявяването, 
отпускането и отчитането на биопродукти за 
задължителни и целеви имунизации и реи­
мунизации, серумите за постекспозиционна 
профилактика и медицинските изделия за 
приложението им се осъществяват чрез елек­
тронна система, създадена и поддържана от МЗ.
(2) Достъп до системата по ал. 1 имат ле­
карите по чл. 15, чл. 21, ал. 2, чл. 22, ал. 2 и 
чл. 23, ал. 2, регионалните здравни инспекции 
и МЗ. Достъпът се осъществява чрез квали­
фициран електронен подпис.
(3) Биопродуктите и медицинските изделия, 
закупувани по реда на чл. 6, се вписват от 
служители на МЗ в електронната система с 
търговско наименование, партиден номер, срок 
на годност, количество и дата на доставка.
(4) Служители от МЗ разпределят в елек­
тронната система биопродуктите и меди­
цинските изделия по ал. 3 на регионалните 
здравни инспекции по предварително изгот­
вени от съответната инспекция към 31 август 
годишни планове за необходимите количества 
биопродукти за следващата година.
(5) Биопродукти по ал. 4 се отпускат на РЗИ 
по предварително изготвена в електронната 
система заявка за необходимите количества 
за тримесечие. Заявката се изготвя в срок до 
30 дни преди съответния тримесечен период.
(6) По изключение РЗИ може да предос­
тавя биопродукти по ал. 4 на друга РЗИ след 
предварително съгласуване с МЗ.
(7) Серумите за постекспозиционна про­
филактика се отпускат за всеки конкретен 
случай след подадена в електронната система 
заявка от съответната РЗИ.“
§ 7. В чл. 7 се правят следните изменения 
и допълнения:
1. В ал. 2 думите „чл. 4, т. 1 – 3“ се заме­
нят с „чл. 4“.
2. Създава се ал. 4:
„(4) Министерството на здравеопазването 
и Националната здравноосигурителна каса 
издават съвместни указания за реда за оси­
гуряване, доставяне, прилагане, отчитане 
и заплащане на ваксините по ал. 3, като 
заявяването, отпускането и отчитането им 
може да се осъществяват и чрез електронната